2

[bookmark: _Hlk215052388]         Projektas

UKMERGĖS RAJONO SAVIVALDYBĖS
TARYBA

	SPRENDIMAS

	[bookmark: _Hlk239752909]DĖL UKMERGĖS RAJONO SAVIVALDYBĖS TARYBOS 2026 M. GEGUŽĖS 28 D. SPRENDIMO NR. 7-107 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO UKMERGĖS RAJONO SAVIVALDYBĖJE TVARKOS APRAŠO IR BŪSTO ŠILDYMO IŠLAIDŲ BEI KARŠTO VANDENS IŠLAIDŲ KOMPENSACIJOMS APSKAIČIUOTI TAIKOMOS VIDUTINĖS KIETOJO KURO KAINOS PATVIRTINIMO“ PAKEITIMO

	

	2026 m.                              d. Nr. 


Ukmergė


Vadovaudamasi Lietuvos Respublikos vietos savivaldos įstatymo 6 straipsnio 43 punktu, 15 straipsnio 2 dalies 30 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Ukmergės rajono savivaldybės taryba nusprendžia:
1. Pakeisti Piniginės socialinės paramos nepasiturintiems gyventojams teikimo Ukmergės rajono savivaldybėje tvarkos aprašą, patvirtintą Ukmergės rajono savivaldybės tarybos 2026 m. gegužės 28 d. sprendimu Nr. 7-107 „Dėl Piniginės socialinės paramos nepasiturintiems gyventojams teikimo Ukmergės rajono savivaldybėje tvarkos aprašo ir būsto šildymo išlaidų bei karšto vandens išlaidų kompensacijoms apskaičiuoti taikomos vidutinės kietojo kuro kainos patvirtinimo“:
1.1. Pakeisti 39 punktą ir jį išdėstyti taip:
,,39. Kai būsto šildymui ir (ar) karštam vandeniui ruošti naudojamas kietasis ar kitas kuras (malkos, durpių briketai, suskystintosios dujos ir pan.), kurio faktinės sąnaudos kiekvieną mėnesį nenustatomos, kompensacijos už būsto šildymą vienam šildymo sezonui (laikotarpiui nuo spalio 1 dienos iki balandžio 30 dienos) skiriamos, taikant Savivaldybės tarybos patvirtintą vidutinę kietojo kuro kainą, jeigu nesikeičia bendrai gyvenančių asmenų arba vieno gyvenančio asmens pajamos, turtas ar kitos aplinkybės, turinčios įtakos kompensacijų dydžiui.“
1.2. Pakeisti 40 punktą ir jį išdėstyti taip:
[bookmark: _GoBack],,40. Kompensacijos už centralizuotą būsto šildymą, už šildymą gamtinėmis dujomis ar elektros energija skiriamos šildymo sezono laikotarpiui. Kompensacijos už geriamąjį vandenį ir karštą vandenį skaičiuojamos visus metus.“
2. Nustatyti, kad šis sprendimas įsigalioja 2026 m. spalio 1 d.


Savivaldybės meras


Projektą parengė
Socialinės paramos skyriaus vedėjo pavaduotoja			     Vaida Smetonienė

UKMERGĖS RAJONO SAVIVALDYBĖS TARYBOS SPRENDIMO PROJEKTO AIŠKINAMASIS RAŠTAS

2026 m. rugsėjo 8 d.
Ukmergė


1. Sprendimo projekto pavadinimas: Dėl Ukmergės rajono savivaldybės tarybos 2026 m. gegužės 28 d. sprendimo Nr. 7-107 „Dėl Piniginės socialinės paramos nepasiturintiems gyventojams teikimo Ukmergės rajono savivaldybėje tvarkos aprašo ir būsto šildymo išlaidų bei karšto vandens išlaidų kompensacijoms apskaičiuoti taikomos vidutinės kietojo kuro kainos patvirtinimo“ pakeitimo.
[bookmark: n692556baea6a4bd1831da87863125672]2. Sprendimo projekto rengimo pagrindas: Lietuvos Respublikos vietos savivaldos įstatymo (toliau – Vietos savivaldos įstatymas) 6 straipsnio 43 punktas numato, kad viena iš savarankiškųjų savivaldybių funkcijų yra socialinės pašalpos ir kompensacijų, nustatytų Lietuvos Respublikos piniginės socialinės paramos nepasiturintiems gyventojams įstatyme (toliau – Piniginės paramos įstatymas), teikimas. 
Vietos savivaldos įstatymo 15 straipsnio 2 dalies 30 punktas nustato savivaldybės tarybos išimtinę kompetenciją priimti sprendimus dėl kompensacijų tam tikroms vartotojų grupėms mokėjimo, taip pat nustatyti papildomos socialinės paramos, socialinių pašalpų ir kompensacijų skyrimo iš savivaldybės biudžeto tvarką.
[bookmark: _Hlk229056438]Piniginės socialinės paramos įstatymo 4 straipsnio 2 dalis nustato, kad savivaldybės taryba tvirtina piniginės socialinės paramos teikimo tvarkos aprašą <...>.
Lietuvos Respublikos šilumos ūkio įstatymo Nr. IX-1565 2, 10, 12, 13, 20, 23 ir 32 straipsnių pakeitimo įstatymu Nr. XV-1075 pakeista Lietuvos Respublikos šilumos ūkio įstatymo 2 straipsnio 29 dalyje nustatyta šildymo sezono sąvoka. Nuo 2026 m. spalio 1 d. šildymo sezonas apibrėžiamas kaip laikotarpis nuo spalio 1 dienos iki balandžio 30 dienos, o šaltajam metų laikotarpiui viršijus šias ribas, toks laikotarpis taip pat priskiriamas prie šildymo sezono. Atsižvelgiant į tai, būtina suderinti Piniginės socialinės paramos nepasiturintiems gyventojams teikimo Ukmergės rajono savivaldybėje tvarkos aprašo, patvirtinto Ukmergės rajono savivaldybės tarybos 2026 m. gegužės 28 d. sprendimu Nr. 7-107 „Dėl Piniginės socialinės paramos nepasiturintiems gyventojams teikimo Ukmergės rajono savivaldybėje tvarkos aprašo ir būsto šildymo išlaidų bei karšto vandens išlaidų kompensacijoms apskaičiuoti taikomos vidutinės kietojo kuro kainos patvirtinimo“ (toliau – Aprašas) nuostatas su pasikeitusiu teisiniu reguliavimu.
[bookmark: _Hlk239755610]3. Sprendimo projekto tikslai ir uždaviniai: Patikslinti Aprašo 39 ir 40 punktus, suderinant juos su nuo 2026 m. spalio 1 d. įsigaliosiančiomis Lietuvos Respublikos šilumos ūkio įstatymo nuostatomis dėl šildymo sezono.
Uždavinys – nustatyti, kad kompensacijos už būsto šildymą būtų skiriamos šildymo sezonui, kaip jis apibrėžtas Lietuvos Respublikos šilumos ūkio įstatyme, ir atsisakyti nuostatų, pagal kurias šildymo sezono laikotarpis nustatomas savivaldybės institucijos sprendimu.
4. Siūlomos naujos teisinio reguliavimo nuostatos (jeigu teikiamas sprendimo pakeitimo projektas, rengiamas sprendimo projekto lyginamasis variantas): Siūloma pakeisti Aprašo 39 ir 40 punktus, patikslinant Aprašo nuostatas pagal Lietuvos Respublikos šilumos ūkio įstatymo 2 straipsnio 29 dalies nuostatas, įsigaliosiančias nuo 2026 m. spalio 1 d.:
1. pakeisti Aprašo 39 punktą ir jį išdėstyti taip:
,,39. Kai būsto šildymui ir (ar) karštam vandeniui ruošti naudojamas kietasis ar kitas kuras (malkos, durpių briketai, suskystintosios dujos ir pan.), kurio faktinės sąnaudos kiekvieną mėnesį nenustatomos, kompensacijos už būsto šildymą skiriamos 6 mėnesiams (vienam šildymo sezonui) (laikotarpiui nuo spalio 1 dienos iki balandžio 30 dienos) skiriamos, taikant Savivaldybės tarybos patvirtintą vidutinę kietojo kuro kainą, jeigu nesikeičia bendrai gyvenančių asmenų arba vieno gyvenančio asmens pajamos, turtas ar kitos aplinkybės, turinčios įtakos kompensacijų dydžiui.“
[bookmark: part_ab4179ad56e74a1296b4b6674389a3d2][bookmark: _Hlk239752049]2. pakeisti Aprašo 40 punktą ir jį išdėstyti taip:
,,40. Kompensacijos už centralizuotą būsto šildymą, už šildymą gamtinėmis dujomis ar elektros energija skiriamos šildymo sezono laikotarpiui, nustatomam Savivaldybės administracijos direktoriaus įsakymais. Kompensacijos už geriamąjį vandenį ir karštą vandenį skaičiuojamos visus metus.“
5. Laukiami rezultatai: Patikslinus Aprašo nuostatas, jos bus suderintos su nuo 2026 m. spalio 1 d. nustatytu Lietuvos Respublikos šilumos ūkio įstatyme nustatytu šildymo sezono teisiniu reglamentavimu. Bus užtikrintas aiškus ir nuoseklus kompensacijų už būsto šildymą skyrimo laikotarpio reglamentavimas.
6. Lėšų poreikis ir šaltiniai: Piniginė socialinė parama, tame tarpe būsto šildymo išlaidų kompensacijos, teikiama iš Ukmergės rajono savivaldybės biudžeto lėšų.
7. Administracinės naštos pokyčio vertinimas: Neatliekamas.
8. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:
☒   Atliekamas (pridedama)
☐   Neatliekamas
9. Kiti sprendimui priimti reikalingi pagrindimai, skaičiavimai ar paaiškinimai: -.
10. Priimtas sprendimas yra Teisės aktų registro objektas (turi būti skelbiamas Teisės aktų registre) pagal Lietuvos Respublikos teisėkūros pagrindų įstatymo 6 straipsnio 2 dalies 16 punktą: 
☒  Taip 
☐  Ne 
11. Priimtas sprendimas turi būti pateikiamas*: Ukmergės rajono savivaldybės administracijos Socialinės paramos skyriui.
12. Aiškinamojo rašto priedai: -.


Socialinės paramos skyriaus vedėjo pavaduotoja			     Vaida Smetonienė










________________________ 
* Jeigu sprendimas turi būti pateikiamas ne dokumentų valdymo sistemos „Deka Office“ naudotojams, nurodomas gavėjo elektroninio pašto adresas ar kiti kontaktai. 
